CELEX: 62008CN0177
Language: mt
Date: 2008-04-29 00:00:00
Title: Kawża C-177/08: Talba għal deċiżjoni preliminari magħmula mill-Bundesverwaltungsgericht (Il-Ġermanja) fid- 29 ta' April 2008 Khoshnaw Abdullah vs Ir-Repubblika Federali tal-Ġermanja

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/4
            
         Talba għal deċiżjoni preliminari magħmula mill-Bundesverwaltungsgericht (Il-Ġermanja) fid-29 ta' April 2008 Khoshnaw Abdullah vs Ir-Repubblika Federali tal-Ġermanja
   (Kawża C-177/08)
   (2008/C 197/06)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Khoshnaw Abdullah
   
      Konvenuta: Ir-Repubblika Federali tal-Ġermanja
   Domandi preliminari
   
               1)
            
            
               L-Artikolu 11(1)(e) tad-Direttiva tal-Kunsill 2004/83/KE tad-29 ta' April 2004 (1), għandu jiġi interpretat fis-sens li, indipendentement mit-tieni sentenza ta' l-Artikolu 1C(5) tal-Konvenzjoni dwar l-Istatus ta' Rifuġjati tat-28 ta' Lulju 1951 (Konvenzjoni ta' Ġinevra dwar ir-rifuġjati), persuna titlef l-istatus tagħha ta' rifuġjat meta ċ-ċirkustanzi li ġġustifikaw il-biża' li hija kellha li tiġi ppersegwitata fis-sens ta' l-Artikolu 2(ċ) ta' din id-direttiva u li abbażi tagħhom hija ġiet rikonoxxuta bħala rifuġjat, ma baqgħux jeżistu, u meta hija lanqas m'għandha raġunijiet oħra li tibża' li tiġi ppersegwitata fis-sens ta' l-Artikolu 2(ċ) imsemmi iktar 'il fuq?
            
         
               2)
            
            
               Fil-każ ta' risposta negattiva għall-ewwel domanda, it-telf ta' l-istatus ta' rifuġjat skond l-Artikolu 11(1)(e) ta' din id-direttiva jimplika barra minn hekk li, fil-pajjiż li tiegħu r-rifuġjat huwa ċittadin:
               
                           a)
                        
                        
                           teżisti parti li tipprovdi protezzjoni skond l-Artikolu 7(1) ta' din id-direttiva, u huwa biżżejjed f'dan ir-rigward li l-protezzjoni tista' tingħata biss bl-għajnuna ta' truppi multinazzjonali;
                        
                     
                           b)
                        
                        
                           ir-rifuġjat ma jkun mhedded minn ebda periklu serju fis-sens ta' l-Artikolu 15 ta' din id-direttiva liema periklu jagħti lok għall-provvista ta' protezzjoni sussidjarja skond l-Artikolu 18 ta' din l-istess direttiva u/jew
                        
                     
                           c)
                        
                        
                           is-sitwazzjoni tkun stabbli mill-aspett tas-sigurtà u l-kundizzjonijiet ġenerali ta' ħajja jiggarantixxu l-minimu vitali?
                        
                     
         
               3)
            
            
               Fil-każ fejn iċ-ċirkustanzi li permezz tagħhom il-persuna kkonċernata tkun ġiet rikonoxxuta bħala rifuġjat m'għadhomx jeżistu, iċ-ċirkustanzi ġodda u differenti li jiġġustifikaw il-biża' mill-persekuzzjoni:
               
                           a)
                        
                        
                           għandhom jiġu evalwati skond l-kriterju ta' plawżibbiltà li japplika diġà għar-rikonoxximent ta' l-istatus ta' rifuġjat jew skond kriterju ieħor u
                        
                     
                           b)
                        
                        
                           għandhom jiġu evalwati billi jittieħed in kunsiderazzjoni t-tnaqqis ta' l-oneru tal-prova taħt l-Artikolu 4(4) tad-direttiva ċċitata iktar 'il fuq?
                        
                     
         
      (1)  ĠU L 304, p. 12.